Edmund Hillary

Sir Edmund Percival Hillary (Tuakau, Nueva Zelanda, 20 de chulio de 1919 - Auckland, Nueva Zelanda, 11 de chinero de 2008) estió un alpinista y explorador neozelandés. Estió famoso en haber estato lo primer en puyar ta a tuca d'o ta o Mont Everest, situata a 8.850 metros. I plegó o 29 de mayo de 1953 acompanyato d'o xerpa Tenzing Norgay. Ye o solo neozelandés que amaneixió en vida en billet de banco.

Naixito a lo sud d'Auckland, Hillary fué a una escuela que se trobaba a dos horas de camín de casa suya. O choven Hillary gosaba pasar istas horas de trachecto leyendo. Creixió estando un nino timido que se cubillaba en os libros. A las 16 anyadas prencipió o suyo intrés por a escalada dimpués d'una escursión escolar a Ruapehu.

Mientres a Segunda Guerra Mundial estió miembro de l'aviación neozelandesa. Fació parti d'una expedición ta o Everest en 1951 que fació fallita antis d'unir-se en 1953 a la exitosa expedición britanica. Escaló atras 10 tucas en o Himalaya en vesitas posteriors en 1956, 1960, 1961, 1963 y 1965. Tamién plegó en o Polo Sud fendo parti d'a Expedición transarctica d'a Commonwealth o 4 de chinero de 1958.

O 16 de chulio de 1953 recibió o nombramiento de Knight Commander ("caballero comandador") d'a Orden de l'Imperio Britanico (KBE).

Sir Edmund Hillary morió con 88 anyos d'una insuficiencia cardiaca, l'11 de chinero de 2008 en Auckland (Nueva Zelanda).

Categoría:Montanyers de Nueva Zelanda
Categoría:Exploradors de Nueva Zelanda
Categoría:1919 (naixencias)
Categoría:2008 (muertes)